Na osnovi Odluke Školskog odbora na sjednici održanoj 11.3.2016. godine, Gimnazija Sisak objavljuje

JAVNI NATJEČAJ

ZA DAVANJE U ZAKUP ŠKOLSKOG PROSTORA

ZA POSTAVLJANJE AUTOMATA

ZA TOPLE NAPITKE I ZA HLADNE NAPITKE I PAKIRANE NAMIRNICE

1. Predmet zakupa su dijelovi školskog prostora Gimnazije Sisak na adresi Trg hvatskih branitelja 1, Sisak, koji se nalazi u prizemlju zgrade, ukupne površine 3m² u svrhu postavljanja 2 (dva) automata za napitke – jedan za tople napitke i jedan za hladne napitke i pakirane namirnice.

Uvjeti:

* poslovni prostor daje se u zakup u viđenom stanju na dan primopredaje u dijelu koji je potreban za postavljanje automata,
* zakupnik će o svom trošku izvesti sve radove potrebne za osiguranje priključka na električnu i vodovodnu mrežu i postavljanje uređaja,
* poslovni prostor daje se u zakup na godinu dana uz otkazni rok od mjesec dana,
* ugovor o zakupu sklopit će se u pisanoj formi,
* u slučaju adaptacije, sanacije i drugih zahvata u poslovnom prostoru, zakupnik će o svom trošku privremeno ukloniti automat iz poslovnog prostora, odnosno preseliti ga na drugo mjesto unutar škole.

Pravo sudjelovanja u natječaju imaju pravne i fizičke osobe registrirane za obavljanje predmetne djelatnosti.

Ponuda za zakup mora sadržavati:

* podatke o ponuditelju (ime i prezime, odnosno naziv tvrtke, adresa i sjedište, OIB, IBAN te ime osobe ovlaštene za zastupanje),
* ime i prezime osobe za kontakt, broj telefona te e-mail,
* ponuđenu visinu zakupnine po automatu,
* cijenu toplih i hladnih napitaka te pakiranih namirnica koje su u ponudi,
* referentnu listu pravnih subjekata kod kojih su postavljeni automati ponuđača.

Ponude se primaju u roku 8 dana od objavljivanja natječaja, a dostavljaju se u zatvorenoj omotnici s naznakom “Za natječaj za davanje u zakup školskog prostora za postavljanje automata za tople napitke te za hladne napitke i pakirane namirnice – ne otvaraj”, na adresu škole.

Ponude s nepotpunom dokumentacijom, ponude koje ne odgovaraju uvjetima natječaja te ponude koje stignu po isteku natječajnog roka neće se uzimati u obzir.

O rezultatu natječaja škola će istaknuti obavijest na internetskoj stranici škole (www.gimnazija-sisak.skole.hr).